Covid-19-statistieke: Getal gevalle, sterftes en toetse gedoenDr. Zweli Mkhize, minister van gesondheid. (Foto: GCIS) Altesaam 27 403 Covid-19-gevalle is reeds in Suid-Afrika aangemeld met 577 Covid-19-verwante sterftes. Volgens dr. Zweli Mkhize, minister van gesondheid, het die Wes-Kaap steeds die meeste Covid-19-gevalle aangemeld, naamlik 17 700 gevalle gevolg deur Gauteng met 3 329 gevalle. Die Oos-Kaap het 3 306 gevalle en KwaZulu-Natal 2 349 gevalle. Die Vrystaat het 225 gevalle, Limpopo 144 gevalle, Mpumalanga 111 gevalle, Noordwes 134 gevalle en die Noord-Kaap 51 gevalle. Intussen is nog 25 Covid-19-verwante sterftes in die afgelope 24 uur-toetssiklus aangemeld. Een van die oorledenes is ŉ werknemer by die Nasionale Gesondheidslaboratoriumdiens (NHLS). Volgens Mkhize het die werknemer reeds ŉ paar weke terug Covid-19 opgedoen waarna sy in ŉ hospitaal opgeneem is. “Ons wil graag ons medelye betuig met die geliefdes van al die oorledenes en ook die gesondheidsorgwerkers bedank wat die pasiënte behandel het.” Volgens Mkhize het 14 370 mense reeds van die virus herstel. Daar is in die afgelope 24 uur-toetssiklus altesaam 20 727 toetse gedoen wat beteken ŉ totaal van 655 723 toetse is reeds gedoen. Mkhize het ook bekend gemaak dat ŉ totaal van 29 948 toetse nog nie toegewys is nie. “Dit is weens ŉ gebrek aan voldoende data wat aangeteken is, en dit vereis dat die Nasionale Instituut vir Oordraagbare Siektes (Nios) elke toets moet verifieer voordat dit aan ŉ provinsie toegewys word.” Verspreiding van Covid-19-gevalle volgende ouderdomsgroep: Sterftes- en herstelsyfers volgens provinsie: Sterftes volgens geslag: Sterftes volgens ouderdomsgroep: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.